
REFERAT
Privind participarea Consiliului Local al Municipiului Timişoara în calitate de susţinător al echipei de handbal feminin a Clubului Sportiv Universitatea Timişoara
Referitor la solicitarea nr. SC2005 – 015876/ 14.09.2005 a Clubului Sportiv Universitatea Timişoara privind susţinerea echipei de handbal feminin în acest sezon competiţional, în perioada octombrie- decembrie 2005.

Echipa de handbal feminin evoluează acum în Liga a II-a Naţională, obiectivul propus fiind acela de a accede din nou în prima Ligă, unde a evoluat şi în sezonul trecut. În principal această retrogradare s-a produs din cauza dificultăţilor financiare. Lotul de judecătoare este tânăr şi dorinţa conducerii secţiei de handbal feminin este de a le menţine la echipă prin oferirea de condiţii adecvate de pregătire în sportul de mare performanţă. Bugetul alocat de club pentru acest sezon competiţional se dovedeşte a fi insuficient pentru cele 28 de jocuri oficiale, masă, cazare, transport, echipament, arbitraje, chiria sălii de antrenament pe timpul iernii şi cantonamente.
Propunem, având în vedere OUG nr. 45/ 2003 privind finanţele publice locale, aprobată prin Legea nr.108/ 2004, având în vedere art. 38, lit (d) şi (p) din Legea nr. 215/ 2001 privind administraţia publică locală şi în conformitate cu art.46 din Legea nr. 215/ 2001 privind administraţia publică locală, alocarea sumei de 100.000.000 lei din cap.59.02 „Cultură, religie şi acţiuni sportive” (59.02.50 „Alte acţiuni culturale”).


Detalii referitoare la această manifestare se află în materialul anexat.  

Manifestarea a fost inclusă pe Agenda Culturală 2005.   

